open-index/open-wikipedia-markdown huggingface dataset:
יחסי לוקסמבורג–צ'ילה

**יחסי לוקסמבורג–צ'ילה** הם יחסי החוץ בין הדוכסות הגדולה של לוקסמבורג לבין הרפובליקה של צ'ילה.

## היסטוריה
[250px|ממוזער|פגישה בין ראש ממשלת לוקסמבורג, [קסאבייה בטל, לבין נשיאת צ'ילה מיצ'ל בצ'לט בשנת 2015.]]
בשנות השלושים והארבעים של המאה ה-20 נחתמו הסכמי סחר שונים בין צ'ילה ובין האיחוד הכלכלי הבלגי-לוקסמבורגי . ב-15 ביולי 1992 נחתם הסכם לקידום והגנה על השקעות בין האיחוד הכלכלי הבלגי-לוקסמבורגי לצ'ילה, שנכנס לתוקף ב-5 באוגוסט 1999. כמו כן, בשנת 1997 שתי המדינות חתמו הסכם בנושא ביטוח לאומי. ב-3 בינואר 2011, הרשויות הצ'יליאניות ולוקסמבורג החליפו מידע ביחס למשא ומתן העתידי להסכם כדי למנוע מיסוי כפול.

## ביקורים רשמיים
בנובמבר 2007, הדוכסים של לוקסמבורג מריה טרזה ואנרי ערכו ביקור ממלכתי בצ'ילה, והתקבלו על ידי הנשיאה מישל בצ'לט.

לאחר מכן, שר החוץ של לוקסמבורג, ז'אן אסלבורן, הגיע לביקור בצ'ילה בתאריכים 24–25 במרץ 2016, כאשר נפגש עם מקבילו, שר החוץ ארלדו מוניוס. באוקטובר 2010 ביקר שר האוצר של לוקסמבורג לוק פרידן בסנטיאגו דה צ'ילה, כאשר נפגש עם שר האוצר פליפה לראין.

## יחסים מסחריים
בתחום הכלכלי-מסחרי, היחסים בין שתי המדינות מעוגנים בהסכם ההתאגדות בין צ'ילה ל, שנכנס לתוקף מאז 2003. בשנת 2018, סך הסחר בין שתי המדינות הסתכם ב-13 מיליון דולר. המוצרים העיקריים שיוצאו על ידי צ'ילה היו עפרות סיליקון ומכונות גילוח חשמליות, ואילו המוצרים המיוצאים בעיקר על ידי לוקסמבורג כללו מאווררים וצמיגים.

## נציגויות דיפלומטיות
* צ'ילה מיוצגת בלוקסמבורג באמצעות שגרירותה בבריסל, בלגיה, ובנוסף מחזיקה קונסוליית כבוד בלוקסמבורג סיטי.
* לוקסמבורג מיוצגת בצ'ילה באמצעות שגרירות הולנד בצ'ילה, ובנוסף מחזיקה קונסוליית כבוד בסנטיאגו דה צ'ילה.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
אמה אסון

**אמה אסון** (באסטונית: **Emma Asson**; 13 ביולי 1889 – 1 בינואר 1965) הייתה פוליטיקאית אסטונית סוציאל-דמוקרטית. היא הייתה האישה הראשונה שנבחרה לפרלמנט האסטוני. אסון השתתפה ביצירת החוקה הראשונה של אסטוניה העצמאית, ועסקה במיוחד בתחומי החינוך והשוויון בין המינים.

נולדה במחוז וורו באימפריה הרוסית כבת למורה. בבגרותה, למדה היסטוריה בסנקט פטרבורג ועבדה כמורה בטרטו. בשנת 1919 נבחרה למועצת העיר טאלין וכן לפרלמנט הלאומי הראשון של אסטוניה העצמאית מטעם המפלגה הסוציאל-דמוקרטית. בפרלמנט פעלה רבות למען שוויון זכויות לנשים.
בשנת 1921 נישאה לתעשיין והפוליטיקאי פרדיננד פטרסון. לבני הזוג נולדו שלושה בנים. הבכור נפטר בצעירותו.
בני הזוג התגרשו בשנת 1941.
עד לשנת 1950 היא עבדה כמורה בטאלין.

## קישורים חיצוניים

* ביוגרפיה, המכון ללימודים אירופיים, בעמ' 555 

קטגוריה:פוליטיקאיות אסטוניות
קטגוריה:ילידות 1889
קטגוריה:נפטרות ב-1965
אמילי קמפין-ספירי

**אמילי קמפין-ספירי** (בצרפתית: **Émilie Kempin-Spyri**; 18 במרץ 1853 – 12 באפריל 1901) הייתה האישה הראשונה בשווייץ שסיימה תואר במשפטים והתקבלה כמרצה אקדמית. עם זאת, כאישה היא לא הורשתה לעסוק בעריכת דין. לכן היגרה לניו יורק, שם לימדה בבית ספר למשפטים שהקימה עבור נשים. אחיינתה של הסופרת יוהנה ספירי.

קמפין-ספירי נולדה בציריך. סיימה את לימודיה באוניברסיטת ציריך בשנת 1883. בשנת 1887 הפכה לדוקטור הראשונה למשפטים באירופה.. לאחר שנשללה זכותה לעבוד כעורכת דין, היא ערערה לבית המשפט העליון בשווייץ אך טיעוניה (שנגעו לשוויון חוקי לנשים) נדחו. לאחר שנדחתה גם כמרצה באוניברסיטת ציריך, היגרה קמפין-ספירי לניו יורק לתקופה קצרה, שם הקימה את המכללה הראשונה למשפטים לנשים. לאחר חוסר ההתאקלמות של בעלה היא החליטה לחזור לשווייץ. גם בשווייץ ניסתה להתקבל למשרות הוראה ללא הצלחה. לאחר שנים של קשיים כלכליים, נפטרה קמפין-ספירי בבזל כמחוסרת כל לאחר שסבלה מסרטן הרחם.

## קישורים חיצוניים

קטגוריה:פעילות זכויות נשים
קטגוריה:נשים שווייצריות
קטגוריה:עורכות דין במאה ה-19
קטגוריה:בעלות תואר דוקטור מאוניברסיטת ציריך
קטגוריה:בעלי תואר דוקטור מאוניברסיטת ציריך
קטגוריה:נפטרות מסרטן
קטגוריה:ילידות 1853
קטגוריה:ילידי 1853
קטגוריה:נפטרות ב-1901
קטגוריה:נפטרים ב-1901
יחסי הונגריה–צ'ילה

**יחסי הונגריה–צ'ילה** הם יחסי החוץ בין הונגריה לבין הרפובליקה של צ'ילה.

## היסטוריה
היחסים בין המדינות כוננו ב-14 ביוני 1870, עת כוננה צ'ילה יחסים דיפלומטיים עם ממלכת הונגריה, שהייתה באותה העת חלק מהאימפריה האוסטרו-הונגרית. ב-18 באפריל 1843, במהלך מלחמת העולם השנייה, ניתקה צ'ילה את היחסים עם הונגריה שהייתה חלק ממדינות הציר. ב-15 בינואר 1965 חודשו היחסים בין המדינות, אולם הם נותקו שוב ב-16 באוקטובר 1973 בעקבות ההפיכה בצ'ילה. ב-11 בינואר 1990 בעקבות חזרתה של צ'ילה לדמוקרטיה חודשו היחסים בין המדינות.

## נציגויות דיפלומטיות
* צ'ילה מחזיקה בהונגריה שגרירותה בבודפשט.
* הונגריה מחזיקה בצ'ילה שגרירות סנטיאגו דה צ'ילה ו-5 קונסוליות באריקה, קונספסיון, לה סרנה, פונטה ארנס וולפראיסו.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
ארגאי

**ארגאי** (בצרפתית: **Argaï, la prophétie**, "ארגאי, הנבואה") היא סדרת טלוויזיה מונפשת צרפתית, מסוגת הרפתקאות ופנטזיה, שבוימה על ידי ז'אן-סזאר סוצ'ורסקי ונכתבה על ידי סבסטיאן דורסי. הסדרה עוקבת אחר הנסיך ארגאי שיוצא להרפתקה בעתיד כדי להציל את ארוסתו אנג'ל.

הסדרה הופצה ברחבי העולם על ידי .Carrere Group D.A, כאשר הבכורה הייתה בערוץ הצרפתי TF1, החל מ-2 בספטמבר 2000 עד 4 במרץ 2001. בישראל הסדרה שודרה לראשונה בשנת 2001 בדיבוב עברי בערוץ Fox Kids. לסדרה הופקה עונה אחת הכוללת 26 פרקים באורך 26 דקות.

## תקציר העלילה
בשנת 1250 ארוסתו של הנסיך ארגאי, אנג'ל, נמצאת בקסמה של המלכה השחורה, אשר גונבת את הנעורים של נשים צעירות ובכך היא נשארת צעירה וזוכה לחיי נצח. כדי להציל את ארוסתו, ארגאי יוצא להרפתקה בעתיד ומגיע לשנת 2075, שם הוא פוגש את הבלש אוסקר לייטבולב, את עוזרו ברנאבי ואת מזכירתו מוני מון, שמחליטים לעזור לו במאבק נגד המלכה והצלת אהובתו. כדי להביס את המלכה, עליהם להעיר את אנג'ל עם תרופת נגד המכילה 13 מרכיבים ייחודיים, אותם הם משיגים במהלך פרקי הסדרה.

## דמויות
כל דמויות הסדרה הן חיות ויצורים מואנשים.
* **ארגאי** - נסיך אבירי שיוצא להרפתקה בעתיד כדי להציל את ארוסתו, אנג'ל.
* **אנג'ל** - ארוסתו של ארגאי. נמצאת בקסמה של המלכה השחורה.
* **אוסקר לייטבולב** - בלש. בזכות המסירות שלו הוא מצליח למצוא פתרונות למכשולים רבים.
* **ברנאבי** - עוזרו של הבלש אוסקר.
* **מוני מון** - מזכירתו של הבלש אוסקר.
* **המלכה השחורה** - מכשפה שגונבת את הנעורים של נשים צעירות.
* **פאצ'ה** - דג שמתנגד למלכה השחורה.

## מדבבים
הדיבוב העברי בוים והופק על ידי קובי אשל, אשר דיבב דמויות שונות בסדרה, באולפני קובי אשל בע"מ.

## קישורים חיצוניים

* 

קטגוריה:סדרות הנפשה צרפתיות
קטגוריה:סדרות פנטזיה
קטגוריה:סדרות טלוויזיה צרפתיות שעלו לשידור בשנות ה-2000
קטגוריה:תוכניות טלוויזיה בשפה הצרפתית
קטגוריה:פוקס קידס: תוכניות וסדרות
קלים שיפנקו

**קְלים אלכסייביץ' שיפֶּנְקוֹ** (ברוסית: **Клим Алексе́евич Шипе́нко**; נולד ב-16 ביוני 1983) הוא במאי קולנוע, תסריטאי, מפיק ושחקן רוסי. הוא זכה פעמיים בפרס נשר הזהב בקטגוריית הסרטים העלילתיים הטובים ביותר (על סאליוט-7 בשנת 2018 וטקסט בשנת 2020). הוא אחד מבמאי הקולנוע הרווחים ביותר ברוסיה ובחבר המדינות לאחר שסרטו מעושר לאושר הכניס יותר מ-3 מיליארד רובלים והוא הסרט הרווחי ביותר בתולדות הקולנוע הרוסי.

הוא הבמאי הראשון בעולם שטס לחלל ושהה בתחנת החלל הבינלאומית 12 ימין לצורך צילומי סרטו "האתגר".

## ביוגרפיה
שיפנקו נולד במוסקבה. אביו הוא השחקן, הבמאי והמחזאי אלכסיי שיפנקו.

בגיל 16 עבר ללוס אנג'לס. בשנת 2002 הוא למד באוניברסיטת קליפורניה בנורתרידג' (המחלקה להפקת סרטים). הוא צילם את סרטו הראשון כצלם במסגרת לימודי האוניברסיטה ולמד בסדנת השחקנים המקצועיים בסאל דנו. בשנת 2004 חזר למוסקבה. במשך תקופה קצרה עבד ב"ערוץ הראשון" בטלוויזיה הרוסית, היה במאי תוכנית הרכב "פודורוז'ניק". בשנת 2006 החל לביים סרטי קולנוע ועד מהרה הפך לאחד הבמאים המוצלחים ברוסיה.

בשנת 2020 הוכרז על שיתוף הפעולה בינו לבין חברת Yellow, Black and White Group ותאגיד החלל רוסקוסמוס לבימוי והפקת סרט קולנוע בחלל, כשחלק מהצילומים בוצעו מחוץ לאטמוספירה של כדור הארץ והוא הסרט הרוסי הראשון שמצולם בחלל. הסרט זכה לשם "האתגר". מנכ"ל תאגיד החלל, דמיטרי רוגוזין, משמש כמפיק. הצילומים נערכים בתחנת החלל הבינלאומית, כאשר השחקנית הראשית טסה עם שיפנקו לטיסת חלל באוקטובר 2021 על גבי החללית סויוז MS.

## חיים אישיים
היה נשוי פעמיים. אשתו הראשונה הייתה השחקנית קסניה בוראווסקאיה. יש לו בן ממנה בשם דילן (2008). אשתו השנייה היא השחקנית והבמאית סוניה קרפונינה, ממנה יש לו בת בשם קלמנטין.

## פילמוגרפיה

## פרסים ומועמדויות
* 2018 - פרס נשר הזהב לסרט העלילתי הטוב ביותר (הסרט סאליוט-7)
* 2018 - מועמדות לפרס התאחדות מפיקי הקולנוע והטלוויזיה עבור "הסרט העלילתי הטוב ביותר" ("סאליוט-7")
* 2018 - מועמד לפרס ניקה לסרט העלילתי הטוב ביותר (סרט סאליוט -7)
* 2019 - פרס מגזין "אירוע השנה" של "Kinoreporter": הפרס הראשי "פרויקט השנה" לסרט הטוב ביותר (הסרט "טקסט")
* 2020 - פרס נשר הזהב לסרט העלילתי הטוב ביותר (טקסט)
* 2020 - מועמד לפרס התאחדות מפיקי הקולנוע והטלוויזיה עבור "הסרט העלילתי הטוב ביותר" (הסרט "מעושר לאושר")
* 2020 - פרס התאחדות מפיקי הקולנוע והטלוויזיה על הסרט "הסרט העלילתי הטוב ביותר" (הסרט "טקסט")

## קישורים חיצוניים

## הערות שוליים

*
קטגוריה:מפיקי קולנוע רוסים
קטגוריה:תסריטאים רוסים
קטגוריה:במאי קולנוע רוסים
קטגוריה:זוכי פרס נשר הזהב הרוסי
קטגוריה:בוגרי אוניברסיטת המדינה של קליפורניה בנורת'רידג'
קטגוריה:רוסים שנולדו ב-1983
האקדמיה הלאומית לשוטרים של קוויבק

**האקדמיה הלאומית לשוטרים של קוויבק** (בצרפתית: **École nationale de police du Québec**; באנגלית: **Quebec National Police Academy**) הוא בית ספר להכשרת שוטרים בפרובינציית קוויבק שבקנדה.

האקדמיה ממוקמת בעיר ניקולט ומחליפה את מכון המשטרה (**Institut de police du Québec**) מאז 2000. האקדמיה מנוהלת על ידי ממשלת קוויבק ולה תקציב של 30 מיליון דולר קנדי, המהווה עשירית מתקציב הפרובינציה.

שוטרים מסיימים תחילה הכשרה טכנית באחד מ-12 בתי הספר במחוז המציעים תוכנית הכשרה בטכניקות שיטור. לאחר מכן, עליהם לעבור מבחני קבלה לאקדמיה לשוטרים, בה הם משלימים הכשרה אינטנסיבית בת 15 שבועות לפני הצטרפותם לשירות משטרת קוויבק.

האקדמיה הוזכרה בסרט ההמשך של שוטר טוב, שוטר רע, "שוטר טוב, שוטר רע 2", בה מוזכר כי בתו של דייוויד בושאר מנסה להתקבל לאקדמיה ולהמשיך בדרכו של אביה כשוטרת במשטרה.

בשנת 2020, במהלך התפרצות נגיף הקורונה בקנדה, בית הספר הוסב לבית חולים זמני.

## ראו גם
* המכללה הלאומית לשוטרים

## קישורים חיצוניים

* 

## הערות שוליים

קטגוריה:קוויבק: אוניברסיטאות ומכללות
קטגוריה:קנדה: ארגונים משטרתיים
יחסי בלגיה–צ'ילה

**יחסי בלגיה–צ'ילה** הם יחסי החוץ בין ממלכת בלגיה לבין הרפובליקה של צ'ילה.

## היסטוריה
יחסים דיפלומטיים בין המדינות כוננו בשנת 1832, השנה בה פתחה בלגיה קונסוליה בוולפראיסו במטרה לפתוח בקשרים מסחריים באותה עיר נמל. בשנת 1858, שתי המדינות חתמו על חוזה ידידות וניווט, שבאמצעותו הם הכריזו על שלום תמידי וחופש סחר הדדי. בשנת 1899 חתמו בלגיה וצ'ילה על הסכם הסגרה, ואילו בשנות ה-30 וה-40 של המאה ה-20, חתמו שתי המדינות על הסכמים שונים בענייני מסחר עם האיחוד הכלכלי הבלגי-לוקסמבורגי.

ב-15 ביולי 1992 נחתם הסכם לקידום והגנה על השקעות בין האיחוד הכלכלי הבלגי-לוקסמבורגי לצ'ילה, שנכנס לתוקפו ב-5 באוגוסט 1999. בשנת 1996 חתמו בלגיה וצ'ילה על הסכם ביטוח לאומי, ובשנת 2007 על אמנה למניעת מיסוי כפול ומניעת העלמת מס. ב-6 במאי 2013 שתי המדינות חתמו על מזכר הבנות בנושא שיתוף פעולה במחקר אנטארקטיקה.

## ביקורים רשמיים
המנהיגים הבאים של בלגיה וצ'ילה ערכו ביקורים רשמיים:
* הנשיא פטריסיו איילווין לבלגיה ביולי 1992.
* הנשיא ריקארדו לאגוס לבלגיה בספטמבר 2001.
* הנסיך פיליפ מבלגיה לצ'ילה בדצמבר 2011.
* הנשיא סבסטיאן פיניירה לבלגיה בנובמבר 2012.
* הנשיאה מישל בצ'לט לבלגיה ביוני 2015.

## יחסי סחר
250px|ימין|ממוזער|שגרירות צ'ילה בבריסל
היחסים בין שתי המדינות מעוגנים בהסכם ההתאגדות בין צ'ילה ל, שהיה בתוקף מאז 2003. בשנת 2016, סך המסחר בין שתי המדינות הסתכם ב-931 מיליון דולר. המוצרים העיקריים שיוצאו על ידי צ'ילה היו יוד, ליתיום פחמתי ונחושת, בעוד שבלגיה ייצאה בעיקר תפוחי אדמה קפואים, מכוניות נוסעים ומתיונין.

## נציגויות דיפלומטיות
* צ'ילה מחזיקה בבלגיה שגרירות בבריסל ו-2 קונסוליות בשרלרואה וקורטרייק.
* בלגיה מחזיקה בצ'ילה שגרירות בסנטיאגו דה צ'ילה ו-8 קונסוליות באנטופגסטה, קונספסיון, אריקה, פונטה ארנס וולפראיסו.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
יחסי גאורגיה–צ'ילה

**יחסי גאורגיה–צ'ילה** הם יחסי החוץ בין גאורגיה לבין הרפובליקה של צ'ילה.

## היסטוריה
יחסים דיפלומטיים בין המדינות כוננו ב-7 ביולי 1993, לאחר שגאורגיה זכתה בעצמאותה בעקבות פירוק ברית המועצות.

## נציגויות דיפלומטיות
* צ'ילה מיוצגת בגאורגיה באמצעות שגרירותה בבאקו, אזרבייג'ן.
* גאורגיה מיוצגת בצ'ילה באמצעות שגרירותה בבואנוס איירס, ארגנטינה.

## הערות שוליים

קטגוריה:ערכים ללא קטגוריות פיזיות - יחסי חוץ
אסטלת הקיסר עזנה

**אסטלת הקיסר עֵזָנָה** הוא אובליסק שנמצא בעיר העתיקה של אקסום באתיופיה. האובליסק ממוקם במרכז פארק האסטלות הצפוני, אשר כולל מאות אסטלות קטנות יותר ופחות מעוצבות. האסטלה הזו ככל הנראה הייתה האחרונה שנוצרה במקום זה, והיא הגדולה יותר מבין אלה שנותרו בלתי שבורות. אסטלת הקיסר עזנה מתנשאת לגובה 21 מטרים. היא מעוטרת בציור של דלת בבסיסה, ובציורים של פתחים שדומים לחלונות מכל צדדיה.

## היסטוריה
האסטלה הוקמה עבור הקיסר עזנה במהלך המאה ה-4 בקיסרות אקסום, ישות מדינית וכלכלית חשובה שהתקיימה באזור חבש שבצפון-מזרחה של אפריקה, באזורים בהם נמצאות כיום אתיופיה ואריתריאה.

מטרתן של האסטלות הייתה לסמן תאי קבורה תת-קרקעיים. ההערכה המקובלת היא שאסטלת המלך אזנה הייתה האסטלה האחרונה שהוקמה מכיוון שנוהג זה ננטש לאחר שקיסרות אקסום הפכה נוצרית בימי מלכותו של המלך עזנה.

## קישורים חיצוניים

קטגוריה:אתיופיה: אנדרטאות
דין קאנדי

**דין ריימונד קאנדי** (באנגלית: **Dean Raymond Cundey**; נולד ב-12 במרץ 1946) הוא צלם קולנוע ובמאי אמריקאי. ידוע בשיתופי פעולתו עם במאים מפורסמים כמו ג'ון קרפנטר, סטיבן שפילברג או רוברט זמקיס. היה מועמד לפרס אוסקר לצילום הטוב ביותר ופרס באפט"א לצילום הטוב ביותר על צילומו של הסרט מי הפליל את רוג'ר רביט ומועמד לפרסי האקדמיה הבריטית לאמנויות הקולנוע והטלוויזיה ולפרס "British Society of Cinematographers".

כמו כן זכה בפרס מפעל חיים מהחברה האמריקאית של צלמי הקולנוע.

## ביוגרפיה
קאנדי נולד במרץ 1946 באלהמברה, קליפורניה ומגיל ילדות התעניין בקולנוע. הוא החל להפיק סרטים דלי תקציב, עד שהמפיקה דברה היל הקציבה אותו לצלם את סרט האימה ליל המסכות של רוברט זמקיס. הסרט נחל הצלחה גדולה והצילום של קאנדי הרשים, בשל ניהול הצילום המוצלח שלו, צורת הצילום והתאורה המעומעמת שבה השתמש נוסף לשימוש שלו בסטדיקאם, המצאה שפותחה רק לאחרונה. 

הוא צילם בעוד מספר סרטים בולטים, לרוב סרטי אימה או קומדיות, ביניהם: ליל המסכות 2, ליל המסכות 3, היצור, "The Fog", הבריחה מניו יורק וצרות גדולות בצ'יינה טאון וכן את הסרט מי הפליל את רוג'ר רביט עליו היה מועמד לפרס אוסקר לצילום הטוב ביותר.

ב-1997 ביים לראשונה את סרט הקומדיה מותק ההורים נעלמו בכיכוב ריק מוראניס, שהוא סרט ההמשך למותק, הילד התנפח. הסרט הופץ במהדורות וידאו במקום בקולנוע.

## פילמוגרפיה
* 1972 - Beware! The Blob
* 1973 - The No Mercy Man
* 1974 - Where the Red Fern Grows
* 1976 - The Witch Who Came from the Sea
* 1976 - Creature from Black Lake
* 1976 - Black Shampoo
* 1976 - The Human Tornado
* 1977 - Satan's Cheerleaders
* 1978 - Goodbye, Franklin High
* 1978 - ליל המסכות
* 1979 - Angels Revenge
* 1979 - Rock 'n' Roll High School
* 1980 - Without Warning
* 1980 - The Fog
* 1980 - galaxina
* 1981 - Jaws of Satan
* 1981 - הבריחה מניו יורק
* 1981 - ליל המסכות 2
* 1982 - היצור
* 1982 - ליל המסכות 3: עונת המכשפות
* 1983 - פסיכו 2
* 1984 - בעקבות האוצר הרומנטי
* 1985 - בחזרה לעתיד
* 1986 - צרות גדולות בצ'יינה טאון
* 1987 - מבצע X סודי ביותר
* 1988 - עסקים גדולים
* 1988 - מי הפליל את רוג'ר רביט, על הסרט הועמד לפרס אוסקר לצילום הטוב ביותר ולפרס באפט"א לצילום הטוב ביותר
* 1989 - שומר הברים
* 1989 - בחזרה לעתיד 2
* 1990 - בחזרה לעתיד 3
* 1991 - צרות על גבי צרות
* 1991 - הוק
* 1992 - המוות נאה לה
* 1993 - פארק היורה, הופיע בתפקיד קטן כאיש צוות ספינה
* 1994 - הפלינטסטונס
* 1995 - קספר
* 1995 - אפולו 13
* 1997 - מותק ההורים נעלמו, אותו ביים לראשונה
* 1997 - הפרופסור המפוזר
* 1998 - השבט האבוד
* 1998 - אבא מתארס
* 2000 - מה נשים רוצות
* 2003 - לוני טונס: חוזרים לאקשן
* 2004 - גארפילד: הסרט
* 2006 - החופשה
* 2006 - גארפילד 2
* 2007 - Whisper
* 2010 - מרגל במשרה חלקית
* 2010 - סקובי-דו 4: קללת מפלצת האגם
* 2011 - ג'ק וג'יל
* 2012 - לשחק עם הלב
* 2013 - Walking with the Enemy
* 2015 - Diablo
* 2017 - כולם חוזרים הביתה
* 2020 - אנסטסיה

## קישורים חיצוניים

קטגוריה:צלמי קולנוע אמריקאים
קטגוריה:במאי קולנוע אמריקאים
קטגוריה:אמריקאים שנולדו ב-1946
יום טוב בן יצחק מיואני

רבי **יום טוב בן יצחק מיואני** (נפטר ביורק בשנת 1190) היה מבעלי התוספות ותלמיד של רבנו תם אשר נולד ביואני  ופעל בעיקר באנגליה.נהרג על קידוש השם במהלך הטבח ביהודי יורק.

## פעילותו

רבי יום טוב היה פרשן התלמוד, פרשן מקרא ופייטן. מפיוטיו המוכרים ביותר היא הסליחה "אָמְנָם כֵּן" הנאמרת בקהילות אשכנז בסליחות שבתפילת ערבית של יום הכיפורים.

דבריו מוזכרים בתוספות במספר מסכתות וכן בתוס' ר' יהודה שירליאון. פסק דין מפורסם שלו הוא שמי שמקדש אשה שלא מדעת אביה או שלא מדעת קרוביה אם הם נמצאים במדינה, כופים אותו לגרשה.

## מותו
ממוזער|מצודת יורק
רבי יום טוב נהרג על קידוש השם במהלך הטבח ביהודי יורק, ב-17 במרץ 1190. על פי כותב הזכרונות "בשנת תתקנ"א קמו טועים על עם ה' בעיר אברווך (יורק) אשר באנגלטירא בשבת הגדול ועת הנס, ויעמוד הרב ר' יום טוב וִישְחט כס' (60) נפשות, וגם אחרים שחטו".

הפייטן ר' יעקב מקרטרש (Chartres) כתב קינה על המאורע ולזכרו כתב "סין ועוקר הרים, למישור שם עקוב. על פה וספרים במישור לא ינקב. ישכן לבטח בשרו לא ירקב. מה טובו אהליך יעקב."

## לקריאה נוספת
* א.א. אורבך, **בעלי התוספות**, מוסד ביאליק, ירושלים, 1980, עמ' 144–146

## קישורים חיצוניים
* 
* 

## הערות שוליים

קטגוריה:תלמידי רבנו תם
קטגוריה:פייטני אשכנז וצרפת
קטגוריה:חכמי אנגליה
קטגוריה:נספים בפרעות
קטגוריה:יהודי אנגליה במאה ה-12
Devo

250px|הלהקה בהופעה בשנת 2008|ממוזער|שמאל
**Devo** (דיבו) היא להקת גל חדש אמריקאית שהוקמה בשנת 1973 באקרון שבאוהיו. הלהקה הצליחה להביא להיט אחד למקום ה-14 במצעד הבילבורד בשנת 1980, הסינגל "Whip It" , אשר העניק ללהקה פופולריות מיינסטרים.

## דיסקוגרפיה
*1978 - *Q: Are We Not Men? A: We Are Devo!*
*1979 - *Duty Now for the Future*
*1980 - *Freedom of Choice*
*1981 - *New Traditionalists*
*1982 - *Oh, No! It's Devo*
*1984 - *Shout*
*1988 - *Total Devo*
*1990 - *Smooth Noodle Maps*
*2010 - *Something for Everybody*

## חברי הלהקה
;חברים הלהקה בהווה
* ג'רלד קזאלה - גיטרת בס, שירה, סינתיסייזר (1973–1991, 1996–הווה)
* מארק מאת'רסבאו - שירה, קלידים, גיטרה (1973–1991, 1996–הווה)
* בוב מאת'רסבאו - גיטרה, שירה (1974–1991, 1996–הווה)
* ג'וש פריז - תופים (1996–הווה)
* ג'וש הגר - גיטרה, קלידים (2014–הווה)

;חברי הלהקה בעבר
* בוב קזאלה - גיטרה, קלידים, שירה (1973–1974, 1976–1991, 1996 עד מותו ב-2014)
* בוב לואיס - גיטרה (1973–1974)
* רוד רייסמן - תופים (1973)
* פרד וובר - שירה (1973)
* ג'ים מאת'רסבאו - כלי הקשה אלקטרוניים (1974–1975)
* אלן מאיירס - תופים (1976–1986)
* דייוויד קנדריק - תופים (1987–1991, 1996–2004)
* ג'ף פרידל - תופים (2008–2014, 2019)

## קישורים חיצוניים

* 
* 

קטגוריה:להקות רוק אמריקאיות
קטגוריה:להקות סינת'-פופ
קטגוריה:אמני וורנר רקורדס
קטגוריה:אמני וירג'ין רקורדס
קטגוריה:להקות גל חדש
קטגוריה:להקות שהוקמו בשנת 1973
קטגוריה:להקת אחאים
שונאים, סיפור אהבה (סרט)

**שונאים, סיפור אהבה** (באנגלית: **Enemies, A Love Story**) הוא סרט קולנוע אמריקאי משנת 1989 בבימויו של פול מזורסקי, עם רון סילבר, לנה אולין, אנג'ליקה יוסטון ומרגרט סופי סטיין בתפקידים הראשיים.

העלילה מתרחשת בניו יורק בשנת 1949 בה מתגוררים שורדי שואה רבים שעדיין מצולקים נפשית מטראומת השואה.

התסריט מבוסס על הרומן "שונאים – סיפור אהבה" של יצחק בשביס-זינגר (1972).

אנג'ליקה יוסטון ולנה אולין היו מועמדות לפרס אוסקר לשחקנית המשנה הטובה ביותר. פול מזורסקי ורוג'ר סימון היו מועמדים לפרס אוסקר לתסריט המעובד הטוב ביותר.

## תקציר העלילה
הרמן ברודר (רון סילבר) הוא ניצול שואה שגר בקוני איילנד עם אשתו הפולניה יאדוויגה (מרגרט סופי סטיין). אשתו ושני ילדיו נספו בשואה והוא ניצל על ידי יאדוויגה שהייתה משרתת בביתם. היא החביאה אותו בעליית גג ולאחר המלחמה הם התחתנו והיגרו לארצות הברית.

הרמן סובל מפוסט טראומה. בלילות הוא חולם איך שהנאצים גוררים ומכים את אשתו וביום הוא מדמה כל שוטר לאיש אס אס. הוא אומר ליאדוויגה כי הוא עובד בעסק של ספרים בפילדלפיה אבל למעשה הוא עובד ככותב נאומים לרב למבק (אלן קינג) בניו יורק.

הוא לא מגלה ליאדוויגה כי הוא מנהל יחסים קרובים עם מאשה טורשינר (לנה אולין), ניצולת שואה גרושה, שגרה עם אימה שפרה פועה (ג'ודית מלינה) בברונקס, שתיהן סובלות נפשית ממאורעות השואה. מאשה רוצה להתחתן אבל הרמן מהסס. לאון טורשינר (פול מזורסקי) בעלה לשעבר, נפגש איתו ומזהיר אותו שלא יילכד ברשת שלה כפי שהוא נלכד.

הרמן קורא בעיתון מודעה שתמרה אשתו בחיים והיא מחפשת קרובים. הוא נפגש אתה והיא מודיעה לו כי שני ילדיהם נספו. הוא מגלה לה שהוא נשוי והיא באה לדירתם ונפגשת עם יאדוויגה ההמומה.

הרמן בשלב זה נשוי לשתי נשים ורכלנית השכונה, גב' שרייר(ריטה קארין) מגיעה ביחד עם מר פשלס (פול לידס), מנהל בית אבות, לרחרח בסביבה.

יאדוויגה מתקרבת ליהדות, מדליקה נרות שבת והולכת לבית כנסת. כאשר היא דורשת מהרמן להתלוות אליה לתפילת כל נדרי הוא מסרב, מתווכח וסוטר לה. היא פורצת בבכי ומטיחה בפניו האם זה מגיע לה לאחר שסיכנה את חייה למענו?

לבסוף מתחתן הרמן עם מאשה. כעת הוא נשוי לשלוש נשים. הרב למבק מזמין אותם למסיבה בביתו ושם חושף פשל,ס לפני כולם שהרמן נשוי לשלוש נשים.

מאשה עוזבת בכעס ובאותו זמן מגלה לו יאדוויגה כי היא בהיריון. הרמן נמשך למאשה וחוזר לדירתה בברונקס. הם מחליטים לברוח לפלורידה אך באותו יום מתה אימה. מאשה נכנסת לדיכאון ומתאבדת בנטילת כדורי שינה והרמן נעלם.

יאדוויגה מובהלת לחדר לידה בלווית תמרה והרב למבק. היא יולדת בת וקוראת לה מאשה.

## צוות השחקנים

## קישורים חיצוניים

* קדימון לשונאים, סיפור אהבה, באתר יוטיוב
קטגוריה:סרטי 1989
קטגוריה:סרטי דרמה אמריקאיים
קטגוריה:סרטי פול מזורסקי
קטגוריה:סרטי פוקס המאה ה-20
קטגוריה:סרטים אמריקאיים
קטגוריה:סרטים באנגלית

קטגוריה:סרטים על השואה
קטגוריה:ערכים שבהם תבנית בריטניקה אינה מתאימה
קטגוריה:סרטים המבוססים על רומנים אמריקאים
קטגוריה:סרטי דרמה רומנטית אמריקאיים
פילוסופיה פמיניסטית

**פילוסופיה פמיניסטית** היא גישה לפילוסופיה מנקודת מבט פמיניסטית וגם שימוש בשיטות פילוסופיות לנושאים ושאלות פמיניסטיות. הפילוסופיה הפמיניסטית כוללת פרשנות מחודשת של טקסטים פילוסופיים וניסיונות לבקר או להעריך מחדש את רעיונות הפילוסופיה המסורתית מתוך פרספקטיבה פמיניסטית. הפילוסופיה הפמיניסטית הייתה קיימת לפני המאה העשרים אך תויגה ככזו עם הגל השני של הפמיניזם במהלך שנות ה-60 וה-70 של המאה ה-20. ספר בולט בהתפתחות הפילוסופיה בתחילתה הוא שעבוד האישה של ג'ון סטיוארט מיל שיצא לאור בשנת 1869. כתבים בולטים נוספים הם המין השני של סימון דה בובואר (1949), המסתורין הנשי מאת בטי פרידן (1963), פוליטיקה מינית מאת קייט מילט (1970) והדיאלקטיקה של המין של שולמית פיירסטון (1970).

הפילוסופיה הפמיניסטית עוסקת בשלל נושאים, ובהם: תורת ההכרה, אתיקה, מטאפיזיקה, פנומנולוגיה ואסתטיקה.

## הוגות בולטות
* מרי וולסטונקראפט
* אולמפ דה גוז'
* סימון דה בובואר
* ג'ודית באטלר
* לינדה מרטין אלקוף
* שולמית פיירסטון
* סאלי הסלנגר
* אייריס מריון יאנג
* לוס איריגארי

## ראו גם
* פמיניזם
* התנועה הפמיניסטית
* פוסט-פמיניזם
* פמיניזם סוציאליסטי

*
קטגוריה:לימודי מגדר
מוסנדם

**מוסנדם** (בערבית: **مُحَافَظَة مُسَنْدَم**) הוא חצי אי ואחד ממחוזות עומאן. המחוז הוא מובלעת המנותקת מעומאן על ידי איחוד האמירויות הערביות. מסביב למחוז שוכן מצר הורמוז, שמשמש ככניסה של המפרץ הפרסי לכיוון האוקיינוס ההודי ונחשב בעל חשיבות אסטרטגית. מיקומו מעניק לעומאן שליטה במצר (אם כי גם לאיראן יש שליטה חלקית בו). כומזארית (בפרסית: کومزاری)  היא השפה המדוברת בחלק הצפוני של המחוז.

שטח מחוז מוסנדם הוא כ-1,800 קמ"ר, והאוכלוסייה בו מונה כ-31,425 אנשים. בירת המחוז היא ח'סב.

בעבר, האפשרויות היחידות לגישה אל חצי האי היו טיסות מוגבלות (דרך שדה תעופה ח'סב); או נסיעה של עשר שעות, דרך האמירויות פוג'יירה וראס אל-ח'ימה - כולל ארבע עמדות גבול. כיום קיים קו מעבורת בין מסקט למוסנדם כדי להקל על הבעיה ולהנגיש את האזור.

מקור הכלכלה העיקרי במחוז הוא חקלאות, אך גם דיִג הוא עוגן כלכלי חשוב לתושבי המחוז.

מלבד חצי האי מוסנדם, מחוז מוסנדם כולל גם את מדחא, מובלעת נוספת של עומאן בשטח איחוד האמירויות.
[ממוזער|מפת המחוז ביחד עם שאר [מחוזות עומאן]]

## קישורים חיצוניים
* 

## הערות שוליים

קטגוריה:עומאן: חלוקה מנהלית
קטגוריה:חבלי ארץ במחלוקת לשעבר
קטגוריה:אסיה: מובלעות
יחסי אוקראינה–צ'ילה

[ממוזער|נשיא אוקראינה [וולודימיר זלנסקי (מימין) נפגש עם מקבילו הצ'יליאני גבריאל בוריץ' בוועידה בשווייץ, 2024]]
**יחסי אוקראינה–צ'ילה** הם יחסי החוץ בין אוקראינה לבין הרפובליקה של צ'ילה.

## היסטוריה
לאחר הכרזת העצמאות של אוקראינה, צ'ילה הכירה באוקראינה כמדינה עצמאית ב-9 בינואר 1992, והיחסים בין שתי המדינות כוננו רשמית ב-28 בינואר אותה שנה. שלוש שנים לאחר מכן מינתה ממשלת אוקראינה את השגריר בארגנטינה במקביל לרפובליקת צ'ילה. בשנת 1997 הקימה צ'ילה קונסוליית כבוד בקייב, שהוחזרה על ידי אוקראינה בשנה שלאחר מכן, כאשר מינתה קונסול כבוד בסנטיאגו דה צ'ילה. בשנים 1998 ו-2002 נערכו בסנטיאגו שני סבבים ראשונים של התייעצויות פוליטיות על פי הפרוטוקול המקביל שנחתם בשנת 1995. ביוני 2011 התקיימה בסנטיאגו הפגישה הראשונה של הוועדה הבין-ממשלתית הצ'יליאנית-אוקראינית לשיתוף פעולה כלכלי וסחר.

הקונגרס הלאומי של צ'ילה דרך בית הנבחרים דחק באונסק"ו להכיר בהולודומור כמעשה פלילי של רצח עם שביצעה ברית המועצות נגד העם האוקראיני.

## אמנות והסכמים דו-צדדיים
בין האמנות שנחתמו בין שתי המדינות ניתן למנות הסכם לקידום והגנה הדדית על השקעות (1997), הסכם לפטור אשרות לאנשים דיפלומטיים (2001) והסכם על שיתוף פעולה מסחרי וכלכלי (2003). במהלך פגישת הייעוץ המדיני שהתקיימה בשנת 2013 בקייב, שתי המדינות חתמו על מזכר הבנות בנושא שיתוף פעולה בין האקדמיה הדיפלומטית בצ'ילה לבין האקדמיה הדיפלומטית של אוקראינה. כמו כן, בשנת 2015 הסכימו צ'ילה ואוקראינה לבטל את חובת אשרת תייר לאזרחי שתי המדינות, עם מגבלת שהייה של 90 יום.

## ביקורים רשמיים
באוקטובר 1995 ערך נשיא אוקראינה ליאוניד קוצ'מה ביקור רשמי בצ'ילה, כאשר נחתמו הקשרים הדו-צדדיים הראשונים. במרץ 1997 ערך שר החוץ הצ'יליאני חוזה מיגל אינסולזה ביקור רשמי בקייב, שהוחזר על ידי שר החוץ האוקראיני במאי 1999.

## יחסי סחר
בשנת 2016 הסתכם הסחר בין המדינות ב-24 מיליון דולר. המוצרים העיקריים שיוצאו על ידי צ'ילה לאוקראינה היו מולים, יין וסלמון, ואילו אוקראינה מייצאת בעיקר אמוניה, יחידות עיבוד דיגיטליות ומבודדי חשמל.

## נציגויות דיפלומטיות
* צ'ילה מיוצגת באוקראינה באמצעות שגרירותה בוורשה, פולין, ובנוסף מחזיקה קונסוליית כבוד בקייב.
* אוקראינה מיוצגת בצ'ילה באמצעות שגרירותה בבואנוס איירס, ארגנטינה, ובנוסף מחזיקה קונסוליית כבוד בסנטיאגו דה צ'ילה.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
יחסי בלארוס–צ'ילה

**יחסי בלארוס–צ'ילה** הם יחסי החוץ בין בלארוס לבין הרפובליקה של צ'ילה.

## היסטוריה
היחסים בין המדינות כוננו בשנת 1992, לאחר שבלארוס זכתה בעצמאותה בעקבות פירוק ברית המועצות.

## ביקורים רשמיים
בדצמבר 2008, במשרד החוץ של הרפובליקה של צ'ילה, לבקשתה של הרפובליקה של בלארוס, התקיימה פגישה בין המזכיר הראשון של שגרירות בלארוס בארגנטינה מר סרגיי לוקשביץ' עם סגן המנהל לענייני אירופה, אדוארדו שוט. ב-7 באוקטובר 2013 קיבל סגן שר החוץ של הרפובליקה של בלארוס, אלכסנדר גוריאנוב, את השגריר הצ'יליאני ברפובליקה של בלארוס חואן אדוארדו אגיגורן.

## נציגויות דיפלומטיות
* צ'ילה מיוצגת בבלארוס באמצעות שגרירותה במוסקבה, רוסיה.
* בלארוס מיוצגת בצ'ילה באמצעות שגרירותה בבואנוס איירס, ארגנטינה.

קטגוריה:ערכים ללא קטגוריות פיזיות - יחסי חוץ
סורוסיס

**סורוסיס** (באנגלית: **Sorosis**) היה מועדון הנשים הראשון שהוקם בארצות הברית אשר נוסד במרץ 1868 בניו יורק. מטרת המועדון הייתה להעשיר את חיי החברות בו, ולקדם השכלה לא פורמלית לנשים. משמעות השם "סורוסיס" בלטינית היא "ערימה" או "צבירה".

בתחילה היו בו כ-12 חברות. בשנת 1869 היו במועדון כ-83 חברות. מין חברות המועדון היו נשים שעסקו במקצועות מגוונים והיו מעורבות במאבקים חברתיים שונים כגון מתן זכות בחירה לנשים, פילנתרופיה וכו'.  אחת החברות הבולטות במועדון הייתה אמילי וורן רובלינג.

בשנת 1890 היה המועדון ממייסדי "פדרציית מועדוני הנשים בארצות הברית".

## קישורים חיצוניים

קטגוריה:פמיניזם בארצות הברית
קטגוריה:ארגוני נשים בארצות הברית
יחסי זמביה–צ'ילה

**יחסי זמביה–צ'ילה** הם יחסי החוץ בין זמביה לבין הרפובליקה של צ'ילה.

## היסטוריה
לאחר עצמאותה של רודזיה הצפונית מהאימפריה הבריטית בשנת 1964, הרפובליקה האפריקנית המתהווה החלה במגעים עם צ'ילה. בשנת 1965, יחד עם ביקורם של שרי החוץ והמכרות של זמביה, כוננו צ'ילה וזמביה יחסים דיפלומטיים, וכך צ'ילה הפכה למדינה האמריקאית הלטינית הראשונה שכוננה יחסים דו-צדדיים עם זמביה.

בכנס שהתקיים בלוסקה ביוני 1967, שתי המדינות הקימו את המועצה הבין-ממשלתית של המדינות המייצאות נחושת, יחד עם פרו וזאיר, במטרה מלהסדרת הייצור של מינרל זה.

באוקטובר 2015 קיים שגריר צ'ילה קרלוס פארקר פגישה עם נשיא זמביה אדגר לונגו, הזדמנות בה הם הסכימו להחיות את שיתוף הפעולה בין שתי המדינות, במיוחד בענף הנחושת.

## ביקורים רשמיים
בנובמבר 1966 ערך נשיא זמביה, קנת קאונדה, ביקור ממלכתי בצ'ילה, בו נחתמו הסכמים דו-צדדיים בתחום כריית הנחושת. בשנת 2014, שר ההגנה של זמביה, אדגר לונגו, השתתף בטקס ההשבעה של הנשיאה מישל בצ'לט כנציג ארצו.

## נציגויות דיפלומטיות
* צ'ילה מיוצגת בזמביה באמצעות שגרירותה בפרטוריה, דרום אפריקה.
* זמביה מיוצגת בצ'ילה באמצעות שגרירותה בברזיליה, ברזיל.

## קישורים חיצוניים

קטגוריה:ערכים ללא קטגוריות פיזיות - יחסי חוץ
קאנט Z.511

**קאנט Z.511** (באיטלקית: **CANT Z.511**) היה מטוס ימי מסוג "ספינה מעופפת" בעל ארבעה מנועים ארוכי טווח, תוכנן במקור כמטוס נוסעים לנתיבי הנוסעים במרכז ודרום האוקיינוס האטלנטי, ומאוחר יותר הותאם ככלי תחבורה צבאי כמטוס סיור.

"קאנט Z.511" יוצר על ידי חטיבת כלי הטיס של יצרנית המטוסים האיטלקית **Cantieri Riuniti dell'Adriatico**  (שם רשמי: **Cantieri Riuniti dell'Adriatico C.R.D.A**) אשר ערך את טיסת הבכורה ב-אוקטובר 1940.

## "קאנט Z.511"

"קאנט Z.511" תוכנן ועוצב על ידי המהנדס "Filippo Zappata" . התכנון לבניית מטוס ימי גדול בעל ארבעה מנועים, החל בסוף ספטמבר 1937, כאשר המחלקה הטכנית של CRDA קיבלה את המפרט של חברת "Compagnia Ala Littoria " שנוצרה בשנת 1939, שדרשה מטוס ימי ארוך טווח להובלת דואר, מטען ונוסעים לאמריקה הלטינית. תוכניות אלה בוטלו בפרוץ מלחמת העולם השנייה, אך גרסה של המטוס הותאמה עבור סיורים ימים לטווח ארוך, חמוש במקלעים בשתי עמדות הירי בצד, בשני הצריחים העליונים ומצבי תנוחות בטן.

לצורך משימות הפצצה המטוס הותאם לנשיאה של עד 4,000 ק"ג (8,800 ליברות) במפרץ פצצות פנימי ובעמדות כנף חיצוניות: עד ארבע מדפי שיגור, עבור טורפדו משגר אוויר 454 מ"מ (17.9 אינץ') להתקפה עילית, או טורפדו מאויש למבצעים מיוחדים.

במטוס הורכבו 4 מנועים זהים: 18 צילינדרים, 53.0 ליטר בתצורה של מנוע כוכבי, מתוצרת "Piaggio Aerospace"  סוג מנוע "Piaggio P.XII" , מנוע קירור אוויר.

קצב טיפוס: 4.16 מטר לשנייה

#### גרסה צבאית
* חיל האוויר המלכותי האיטלקי: למשימות של סיורים ימיים

#### גרסאות אזרחיות
* בממלכת איטליה והרפובליקה הסוציאלית האיטלקית: מטוסי נוסעים - שפעלו בשירות "Compagnia Ala Littoria" , עבור 16 נוסעים לטיסות בינלאומיות ולצורך הובלה מהירה של דואר ומטען

## גלריה

קובץ:Cant Z.511 10.png | "קאנט Z.511"
קובץ:Cant Z.511 09.png | "קאנט Z.511"
קובץ:CANT Z.511.png| "קאנט Z.511"
קובץ:Cant Z.511 07.png | "קאנט Z.511"
קובץ:CANT-Z. 511A Monfalcone con la livrea militare.png | "קאנט Z.511"
קובץ:Cant Z.511 08.png | "קאנט Z.511"


## ראו גם
* קאנט 6
* קאנט 7
* קאנט 10
* קאנט 18
* קאנט 25

## קישורים חיצוניים

* 
* "קאנט Z.511" - תמונות (vvsregiaavions.com/RegiaHTML)

## הערות שוליים

קטגוריה:כלי טיס איטלקיים
קטגוריה:מטוסים ימיים
קטגוריה:מטוסי סיור
קטגוריה:מטוסי נוסעים
קטגוריה:כלי טיס צבאיים
After School

**After School** הוא המיני-אלבום הרביעי של הזמרת-יוצרת האמריקאית מלאני מרטינז. האלבום יצא לאור ב-25 בספטמבר 2020, על ידי חברת התקליטים אטלנטיק רקורדס. מתוך המיני-אלבום יצא הסינגל, "The Bakery". מרטינז הסבירה כי After School הוא "הרבה יותר אישי ויוצא לרגע מחוץ לתיבת דמות קרייבייבי (Cry Baby)".

## רקע
בראיון למגזין V בספטמבר 2019 הצהירה מרטינז כי היא תוציא שירים שעומדים שטרם נכנסו לאלבומה הקודם, K-12, השירים האלו יהיו "אישיים ופגיעים יותר". ב-7 בינואר 2020, הודיעה מרטינז בחשבון האינסטגרם שלה כאשר העלתה סטורי כי היא תפרסם מיני-אלבום ששמו After School, שיהיה חלק מאזור תקופת K-12. במקור, המיני-אלבום היה אמור לצאת באביב 2020. מרטינז אף הודיעה בעבר שתכננה שני סרטים נוספים, שניהם ילוו באלבומים, אך טרם אישרה מעורבות של After School לסרטים אלו.

ב-9 בפברואר 2020, אישרה מרטינז בעמוד האינסטגרם שלה בסטורי כי המיני-אלבום ייצא באביב. יממה לאחר מכן, פרסמה מרטינז את הסינגל, "Copy Cat", בהשתתפות הראפר. במקור, נועד השיר להיות הסינגל המוביל מהאלבום, אך לבסוף לא נכלל בו כלל.

ב-15 בספטמבר, העלתה מרטינז בעמוד האינסטגרם שלה, תמונה סוריאליסטית בה היא יושבת בקן עם שתי ביצים עם הכיתוב; "החזיקו מעמד עבור ביצים האלה, עד שהן מוכנות להיבקע בשבוע הבא", ברמיזה שהמיני-אלבום יפורסם בשבוע הבא. בראיון לבלוג המוזיקה Idolator, מרטינז הביעה עניין בהכנת קליפ לרצועה השנייה באלבום, "Test Me", ואמרה כי הכנת וידאו קליפ לשיר תלויה בכמה שאנשים יתחברו אליו.

## רשימת רצועות

* "Brain & Heart" מכיל אינטרפולציה של "If You Had My Love" מאת ג'ניפר לופז.

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:אלבומי מלאני מרטינז
קטגוריה:מיני-אלבומים באנגלית
קטגוריה:מיני-אלבומי חברת אטלנטיק רקורדס
סויקו, קיסרית יפן

**סויקו** (ביפנית: **推古天皇**; 554 – 15 באפריל 628, נהגה Suiko) הייתה הקיסרית ה-33 של יפן, והאישה הראשונה (מבין שמונה) לכהן בתפקיד זה. סויקו שלטה משנת 592 ועד למותה בשנת 628. היא הייתה אלמנתו של הקיסר בידצו וילדה לו שמונה ילדים. 

סואיקו הייתה אחת הקיסריות הבודהיסטיות הראשונות ביפן.

בזמן שלטונה פקדה רעידת אדמה משמעותי שהסבה נזק רב לאזור נארה.

לאחר מותה של סואיקו, ירש את הקיסרות הנסיך טמורה שהיה נכד של בעלה והוכתר בשם הקיסרי ג'ומיי. 

## קישורים חיצוניים

* 

קטגוריה:פוליטיקאיות יפניות
קטגוריה:קיסריות יפן
קטגוריה:נשות אצולה במאה ה-7
קטגוריה:נשות אצולה במאה ה-6
קטגוריה:ילידי 554
קטגוריה:נפטרים ב-628
יחסי אזרבייג'ן–צ'ילה

**יחסי אזרבייג'ן–צ'ילה** הם יחסי החוץ בין אזרבייג'ן לבין הרפובליקה של צ'ילה.

## היסטוריה
היחסים הדיפלומטיים בין שתי המדינות כוננו ב-3 בנובמבר 1994. בשנת 2005 השתתף שר החוץ האזרי אלמר ממדיארוב בכנס שרי החוץ בסנטיאגו דה צ'ילה, בו הוא שוחח עם מקבילו הצ'יליאני על סיכויי העתיד של היחסים בין שתי המדינות. בשנת 2015, משלחת פרלמנטרית מאזרבייג'ן ביקרה בצ'ילה במטרה לחזק את שיתוף הפעולה והחילופים הדו-צדדיים, בעיקר ביחס לתעשיית הפחמימנים באזור מגאיאנס. קיימת קבוצת עבודה בין-פרלמנטרית בין אזרבייג'ן לצ'ילה. ב-4 במרץ 2016, חבר הקונגרס האזרי אזאם בדמוב היה ראש אותה קבוצת עבודה.

## יחסים כלכליים
בשנת 2018 הסתכם הסחר בין שתי המדינות ב-0.7 מיליון דולר, הייצוא העיקרי של אזרבייג'ן כלל מכונות ושטיחים חקלאיים, ואילו צ'ילה ייצאה שזיפים, אגוזי מלך וסלמון.

## נציגויות דיפלומטיות
* צ'ילה מחזיקה באזרבייג'ן שגרירות בבאקו.
* אזרבייג'ן מחזיקה בצ'ילה שגרירות בסנטיאגו דה צ'ילה.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
Yeni Çıktı

***Yeni Çıktı*** (בעברית: **תפוקה חדשה**) הוא המיני-אלבום הראשון של הזמרת-יוצרת הטורקייה סימגה. המיני-אלבום יצא לאור ב-4 במרץ 2011, על ידי חברת התקליטים קאיה מיוזיק ונחשב למיני-אלבום הבכורה שלה. מתוך המיני-אלבום לא יצאו סינגלים, אך נכלל בו השיר הבינלאומי "Başı Dertte".

## רקע
המיני-אלבום כולל שישה שירים בסך הכול. הפקת והקלטת השירים נמשכה שנה אחת. ארדם קינאי, אלפר נרמן וגוקהאן שאהין היו המלחינים של שירי המיני-אלבום. בין היתר, חלק משיריו הופקו על ידי דוגן קראקאיה. אמרה אקסו שימש כמנהל של הפרויקט ושל ההתנהלות סביבו.

מאוחר יותר, סימגה עצמה דיברה על המיני-אלבום ואמרה: "אני שנים רבות חיה עם הכמיהה ליצור אלבום. ישנתי עם החלום הזה, התעוררתי עם החלום הזה. לאחר שהוצאתי את המיני-אלבום הזה, הרגשתי שתרמתי בצורה משמעותית לעולם המוזיקה ובפרט לחובבי המוזיקה".

## רשימת רצועות

## היסטוריית יציאות לאור

## קישורים חיצוניים

## הערות שוליים

קטגוריה:מיני-אלבומי בכורה מ-2011
קטגוריה:אלבומי סימגה
קטגוריה:אלבומים בטורקית
פאטסון דאקה

**פאטסון דאקה** (באנגלית: **Patson Daka**; נולד ב-9 באוקטובר 1998) הוא כדורגלן זמבי המשחק בעמדת החלוץ בלסטר סיטי ובנבחרת זמביה.

## קריירת מועדונים

דאקה גדל במחלקות הנוער המקומיות של נצ'אנגה ריינג'רס וקפואי סלטיק עד שב-1 בינואר 2017, ליפרינג האוסטרית הודיעה שהיא משאילה את דאקה מקפואי סלטיק עד לתום העונה. ב-1 ביולי של אותה השנה הוא הושאל בחזרה לליפרינג לאחר שהשלים את מעברו לקבוצת האב שלה, רד בול זלצבורג. הוא חתם על חוזה לחמש שנים בזלצבורג ונשלח ישירות למחלקת הנוער של המועדון, ואף עזר לה לזכות בליגת האלופות לנוער בעונת 2016/17. הוא ערך את הופעת הבכורה שלו במפעלים האירופיים ב-24 באוגוסט 2019 במסגרת משחק הגומלין הביתי של שלב הפלייאוף בליגה האירופית מול ויטורול קונסטנצה הרומנית; הוא נכנס כמחליף בדקה ה-56, כשלבסוף משחק זה הסתיים בניצחון 0–4 לדאקה וחבריו. שלושה ימים לאחר מכן, הוא רשם את הופעת הבכורה שלו בבונדסליגה האוסטרית, גם הפעם כמחליף, במשחק מול שטורם גראץ. שער הבכורה שלו בליגה הגיע ב-11 באוגוסט 2018 במשחק בית מול אוסטריה וינה, שהסתיים בניצחון 0–2. ב-27 בנובמבר 2019, דאקה כבש את שערו הראשון בליגת האלופות בניצחון החוץ 1–4 על גנק; שער זה הפך אותו לזמבי הראשון שמבקיע בשלב הבתים של מפעל זה. ב-18 בדצמבר 2019, דאקה חתם על הארכת חוזה עד לקיץ 2024.

ב-30 ביוני 2021 הודיעה לסטר סיטי על החתמתו של דאקה על חוזה לחמש שנים. את שער הבכורה כבש ב-16 באוקטובר בניצחון 2–4 על מנצ'סטר יונייטד. ב-20 באוקטובר כבש רביעייה במסגרת הליגה האירופית בניצחון החוץ 3–4 על ספרטק מוסקבה.

בתום עונת 2022/2023 נשר ליגה עם הקבוצה לצ'מפיונשיפ.

## קריירה בין-לאומית

ב-13 ביוני 2015, דאקה רשם את הופעת הבכורה שלו בנבחרת זמביה במשחק מוקדמות גביע אפריקה לאומות 2017 מול נבחרת גינאה ביסאו. שערו הראשון במדים הלאומיים הגיע ב-5 בספטמבר 2017 במשחק מוקדמות מונדיאל 2018 מול נבחרת אלג'יריה; משחק שהסתיים בניצחון נבחרתו 0–1 הודות לשערו הבודד במשחק.

נכלל בסגל נבחרת זמביה לטורניר גביע אפריקה לאומות 2023.

## תארים
### קבוצתיים
;רד בול זלצבורג
* אליפות אוסטריה (4): 2017/18, 2018/19, 2019/20, 2020/21
* הגביע האוסטרי (3): 2018/19, 2019/20, 2020/21
* ליגת האלופות לנוער (1): 2016/17
**לסטר סיטי**
* מגן הקהילה: 2021

### בין-לאומיים
;זמביה
* גביע אפריקה לאומות עד גיל 20 (1): 2017

### אישיים
* השחקן המצטיין של גביע אפריקה לאומות עד גיל 20 לשנת 2017
* השחקן הצעיר ביותר של השנה מטעם קונפדרציית הכדורגל של אפריקה: 2017
* ספורטאי הזמבי של השנה: 2017

## קישורים חיצוניים

## הערות שוליים

קטגוריה:כדורגלנים זמבים
קטגוריה:חלוצי כדורגל זמבים
קטגוריה:כדורגלני ליפרינג
קטגוריה:כדורגלני רד בול זלצבורג
קטגוריה:כדורגלני לסטר סיטי
קטגוריה:כדורגלני נבחרת זמביה
קטגוריה:כדורגלני גביע אפריקה לאומות 2023
קטגוריה:כדורגלני גביע אפריקה לאומות 2025
קטגוריה:זמבים שנולדו ב-1998
As Bayrakları

"**As Bayrakları**" (באנגלית: "**Hang the Flags**"; ובעברית: "**הֵנִיפוּ אֶת הַדְּגָלִים**") הוא שיר שהוקלט על ידי הזמרת-יוצרת הטורקייה סימגה. הוא יצא לאור ב-23 באוגוסט 2019, בהוצאת חברת התקליטים דואן מיוזיק קומפני כסינגל שלא מתוך אלבום.

השיר הגיע למקום השישי בטורקיה טופ 20.

## רקע וכתיבה
השיר נכתב על ידי אונור, והוא יצא לאחר שסיגמה סיימה להוציא סינגלים מאלבום הבכורה שלה, *[[Ben Bazen]]*. בטורקיה היה השיר זמין לרכישה דיגיטלית ב-23 באוגוסט 2019, תוך שבהמשך היה זמין לרכישה דיגיטלית ולשמיעה ברשתות הזרמות המדיה השונות בשאר רחבי העולם.

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-9 מיליון השמעות.

## וידאו קליפ
הווידאו קליפ הנלווה של "As Bayrakları" הועלה לערוץ היוטיוב של netd müzik ב-23 באוגוסט 2019, ביום יציאתו של השיר כסינגל. בתחילתו, ניתן לראות את סימגה, כששיערה צבוע ולאחר מכן מופיעות שלל נשים שונות שמניפות דגלים מצד לצד, כשם השיר ("הניפו את הדגלים").

נכון לאוגוסט 2023 עומד מונה הצפיות של הקליפ על למעלה מ-15 מיליון צפיות.

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:שירי סימגה
קטגוריה:שירים בטורקית
קטגוריה:סינגלים בהוצאת DMC
מסאיה אוקוגאווה

**מסאיה אוקוגאווה** (ביפנית: **奥川 雅也**, *Okugawa Masaya*; נולד ב-14 באפריל 1996) הוא כדורגלן יפני, המשחק בעמדת הקשר בקיוטו סאנגה.

## קריירת מועדונים

אוקוגאווה הוא תוצר מחלקת הנוער של קיוטו סנגה היפנית, כשבספטמבר 2014 הוא חתם על חוזה מקצועי בקבוצה הבוגרת. את הופעת הבכורה שלו בקבוצה הבוגרת ערך ב-5 במאי 2015, כאשר נכנס כמחליף בדקה ה-59 בתיקו 1–1 מול גיפו.

ב-5 ביוני 2015, רד בול זלצבורג הודיעה על החתמתו של אוקוגאווה מקיוטו סנגה וכתוצאה מכך נשלח לקבוצת הבת של המועדון, ליפרינג.

ב-31 באוגוסט 2018, נודע שאוקוגאווה יצטרף להולשטיין קיל הגרמנית עד לתום עונת 19–2018.

## תארים
### קבוצתיים
;רד בול זלצבורג
* אליפות אוסטריה: 2019/20
* הגביע האוסטרי: 2019/20

## קישורים חיצוניים

## הערות שוליים

קטגוריה:כדורגלנים יפנים
קטגוריה:קשרי כדורגל יפנים
קטגוריה:כדורגלני ליפרינג
קטגוריה:כדורגלני מטרסבורג
קטגוריה:כדורגלני רד בול זלצבורג
קטגוריה:כדורגלני הולשטיין קיל
קטגוריה:כדורגלני ארמיניה בילפלד
קטגוריה:כדורגלני אאוגסבורג
קטגוריה:כדורגלני המבורג
קטגוריה:ספורטאים זרים באוסטריה
קטגוריה:ספורטאים זרים בגרמניה
קטגוריה:יפנים שנולדו ב-1996
טאריק פיליפ

**טאריק פיליפ** (באנגלית: **Tarik Phillip**; נולד ב-10 באוגוסט 1993; בברוקלין, ניו יורק) הוא כדורסלן אמריקאי-בריטי, המשחק בעמדת הקלע בקבוצת הפועל ירושלים מהיורוקאפ ומליגת העל בכדורסל

## קריירה
פיליפ החל את הקריירה בשנת 2014 באוניברסיטת מערב וירג'יניה.

לאחר שסיים את לימודיו בשנת 2017, הצטרף אל קבוצת סולנוקי אולאי וזכה עמה באליפות הליגה ההונגרית ובגביע המדינה.

בעונת תאריך 13 בפברואר 2018, חתם בקבוצת סלאביו מליגת הכדורסל השנייה בספרד ושיחק במדיה 11 משחקים.

בעונת 2018/2019, חתם בקבוצת ממפיס האסל המשחקת בליגת הפיתוח של ה-NBA.

בעונת 2019/2020, חתם בקבוצת טופאש בורסה המשחקת בליגת העל הטורקית.

בעונת 2020/2021, חתם בקבוצת הפועל ירושלים מליגת העל הישראלית.

## קישורים חיצוניים
* פרופיל שחקן, באתר מנהלת ליגת העל בכדורסל
* סטטיסטיקות שחקן, באתר Realgm.com

## הערות שוליים

קטגוריה:אמריקאים ילידי מדינת ניו יורק
קטגוריה:ניו יורק: אישים
קטגוריה:ברוקלין: אישים
קטגוריה:כדורסלנים אמריקאים
קטגוריה:כדורסלני הפועל ירושלים
קטגוריה:כדורסלנים בריטים
קטגוריה:כדורסלני סולנוקי אולאי
קטגוריה:ניו יורק: כדורסלנים
קטגוריה:כדורסלני אוניברסיטת וירג'יניה המערבית
קטגוריה:כדורסלני טופאש בורסה
קטגוריה:כדורסלני ממפיס האסל
קטגוריה:אמריקאים שנולדו ב-1993
קטגוריה:אנגלים שנולדו ב-1993
Ben Bazen

***Ben Bazen*** (באנגלית: ***I Sometimes***; בעברית: **אני לפעמים**) הוא אלבום הבכורה של הזמרת-יוצרת הטורקייה סימגה. אלבום הבכורה יצא לאור ב-1 ביוני 2018, על ידי חברת התקליטים דואן מיוזיק קומפני. מתוך אלבום הבכורה יצאו שלושת הסינגלים: "", "Ben Bazen" ו-"Öpücem".

## רקע
את הקריירה שלה החלה סימגה בשנת 2011, כאשר הוציאה את מיני-אלבום הבכורה שלה, *[[Yeni Çıktı]]*. המיני-אלבום זכה להצלחה מתונה, אך לא להצלחה לה היא כיוונה. בעקבות כך, היא חדלה מלהוציא מוזיקה עד שבשנת 2014 הוציאה את סינגל הבכורה שלה "Bip Bip", שכשל מבחינה מסחרית. בשנת 2015, הגיעה הפריצה הגדולה שלה כאשר הוציאה את הלהיט "Miş Miş", שהפך לאחד מהשירים הטורקיים המצליחים ביותר בכל הזמנים. הקליפ של השיר צבר למעלה מ-200 מיליון צפיות, מה שהופך אותו לאחד מהקליפים הטורקיים הנצפים ביותר בכל הזמנים. השיר עצמו כבש את פסגת מצעד טורקיה טופ 20 ושהה שם במשך ארבעה שבועות; אחד מהשירים הבודדים באותם הזמנים שהצליחו לעשות זאת.

בשנת 2016, הוציאה את הלהיט "Yankı", שהצליח להגיע למקום השני במצעד של טורקיה טופ 20 והפך ללהיט ענק בטורקיה. באותה השנה הוציאה את הלהיט "Kamera". בשנת 2017, יצא השיר "Prens & Prenses" שזכה להצלחה נאה, אך לא הצליח לשחזר את הצלחת הסינגלים הקודמים שלה. בהמשך, הוציאה את הלהיט "". השיר צבר למעלה מ-135 מיליון צפיות.

את המשך הקריירה שלה עשתה כאשר הוציאה את הסינגל "Ben Bazen", שהפך לאחד מהשירים הטורקיים המצליחים ביותר בשנת 2018. השיר צבר למעלה מ-60 מיליון צפיות ותיפקד כסינגל הראשון מתוך אלבום הבכורה הזה. מיד לאחר מכן הוציאה את הלהיט "Öpücem", שהפך גם הוא לאחד מהשירים הטורקיים המצליחים והנצפים ביותר בכל הזמנים וזאת בנוסף לעובדה שצבר למעלה מ-135 מיליון צפיות. בשנת 2019, הוציאה את הסינגל המצליח "As Bayrakları", שהגיע למקום הרביעי בטורקיה טופ 20.

## סינגלים
* "" - השיר יצא לאור ב-29 בנובמבר 2017, כסינגל הראשון מתוך האלבום. השיר היה לשירה הראשון של סימגה שהצליח לכבוש את פסגת מצעד טורקיה טופ 20 מאז להיטה "Miş Miş", שעשה זאת בשנת 2015. נכון לספטמבר 2020, מונה הצפיות של הקליפ שלו עומד על למעלה מ-138 מיליון צפיות.
* "Ben Bazen" - השיר יצא לאור ב-4 ביוני 2018, כסינגל השני מתוך האלבום. השיר מכיל בתוכו קטעי כלי שתוארו כקטעי כלי קיציים (השיר עצמו יצא בקיץ 2018), תוך שהוא מהווה כשיר הנושא של האלבום עצמו. נכון לספטמבר 2020, מונה הצפיות של הקליפ עומד על למעלה מ-61 מיליון צפיות.
* "Öpücem" - השיר יצא לאור ב-27 בספטמבר 2018, כסינגל השלישי מתוך האלבום. כשיצא, הגיע השיר למקום השני בטורקיה טופ 20 כאשר נחסם על ידי "Sürgün Aşkımız" של אמרה קאראדומן ודריה אולו, תוך שבהמשך כבש את הפסגה. בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-18.6 מיליון השמעות. נכון לספטמבר 2020, מונה הצפיות של הקליפ עומד על למעלה מ-135 מיליון צפיות.

## רשימת רצועות

## קישורים חיצוניים

## הערות שוליים

קטגוריה:אלבומי בכורה מ-2018
קטגוריה:אלבומי סימגה
קטגוריה:אלבומים בטורקית
קטגוריה:אלבומי חברת DMC
מנאמה (עג'מאן)

**מנאמה** (בערבית: **المنامة**) היא עיירה באיחוד האמירויות הערביות והיא אחת משתי המובלעות של אמירות עג'מאן (המובלעת השנייה היא מספוט) שהן גם השטח היבשתי היחיד של אמירות עג'מאן. העיירה מופרדת משטחה של שאר האמירות על ידי האמירות השכנה, שארג'ה. השטח ניתן בעיקר לשימוש החקלאי.

על פי מפקד האוכלוסין של שנת 2017 יש בעיר כ-5,823 תושבים שמתגוררים בשטח של כ-25 קמ"ר, עם צפיפות אוכלוסין של כ-226.3 נפש לקמ"ר.

מנאמה הייתה, בתחילת המאה ה-20, כפר של שבעה או שמונה בתים שהיו חלק משבט שרקיין. לאחר שענף הפנינים באיחוד האמירויות הערביות ירד מגדולתו, זיהה שליט עג'מאן, חומייד בן רשיד א-נועיימי את מנאמה כאזור בעל פוטנציאל שיכול להתפתח רבות ובעקבות כך החליט להשקיע בשתילת גידולים רבים של עצי פפאיה ולימון ואף ייצור של דבש ייחודי שבא מזן של דבורה ששטח המחיה העיקרי שלו הוא באזור העיירה.

בעיירה נמצאת תחנת דואר שמייצרת בולים רבים לאספני בולים בכל רחבי העולם.
ממוזער|תחנת הדואר של מנאמה

## קישורים חיצוניים

## הערות שוליים

קטגוריה:איחוד האמירויות הערביות: ערים
קטגוריה:אסיה: מובלעות
Who Want the Smoke?

**** (בעברית: **מי רוצה את העשן?**) הוא סינגל שהוקלט על ידי הראפר האמריקאי ליל יאכטי, ביחד עם הראפרית האמריקאית קארדי בי והראפר אופסט. השיר יצא לאור ב-6 ביולי 2018, על ידי חברות התקליטים קפיטול רקורדס, קוואליטי קונטרול מיוזיק ומוטאון כסינגל מתוך האלבום, *Nuthin' 2 Prove*.

השיר הגיע למקום התשיעי במצעד השירים מתחת להוט 100.

## רקע
השיר נכתב על ידי ליל יאכטי, קארדי בי, אופסט וטיי קית' והופק על ידי טיי קית'. לאורכו של השיר ניתן לשמוע קולות רקע שמבוצעים על ידי BlocBoy JB. בשיר, מכריזה קארדי בי על עצמה כעל "המלכה של ניו יורק" וזאת, תוך התייחסות לראפר 6ix9ine.

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-57 מיליון השמעות.

## מיקומי שיא

## קישורים חיצוניים

## הערות שוליים

קטגוריה:שירי ליל יאכטי
קטגוריה:שירי קארדי בי
קטגוריה:שירי אופסט
קטגוריה:שירים באנגלית
קטגוריה:שירים שנכתבו על ידי קארדי בי
Öpücem

"**Öpücem**" (באנגלית: "**I Will Kiss**"; ובעברית: "**אֲנִי אֲנַשֵּׁק אוֹתְךָ**") הוא שיר שהוקלט על ידי הזמרת-יוצרת הטורקייה סימגה, מתוך אלבום הבכורה שלה,  (2017). הוא יצא לאור ב-27 בספטמבר 2018, בהוצאת חברת התקליטים דואן מיוזיק קומפני כסינגל השלישי מתוך האלבום.

השיר הגיע למקום הראשון בטורקיה טופ 20.

## רקע וכתיבה
השיר הופק על ידי ארסיי אונר שהשתתף בכתיבה הלהיט של סימגה "Yankı", שיצא בשנת 2016, תוך שהוא נכתב על ידי סזן אקסו שכתבה עבור סימגה שירים נוספים. כשיצא, הגיע "Öpücem" למקום השני בטורקיה טופ 20 ונחסם על ידי "Sürgün Aşkımız" של אמרה קאראדומן ודריה אולו, אך בהמשך כבש את הפסגה.

בסמוך לצאתו עלה השיר לרשת הזרמת המדיה ספוטיפיי, שם הצליח לצבור למעלה מ-35 מיליון השמעות.

## וידאו קליפ
הווידאו קליפ הנלווה של "Öpücem" הועלה לערוץ היוטיוב של netd müzik ב-27 בספטמבר 2018, ביום יציאתו של השיר כסינגל. בתחילתו, ניתן לראות את סימגה הולכת יחפה בשטח פתוח שנמצא מאחורי ביתה. בהמשך לכך, מצטרפים אליה רקדני ליווי וכולם רוקדים לצלילי השיר.

נכון לאוגוסט 2023 עומד מונה הצפיות של הקליפ על למעלה מ-165 מיליון צפיות.

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:שירי סימגה
קטגוריה:שירים בטורקית
קטגוריה:שירים על נשיקות
קטגוריה:סינגלים בהוצאת DMC
Trap Queen

**Trap Queen** הוא שיר של הראפר האמריקאי פטי ואפ. השיר יצא לאור ב-22 באפריל 2014 כסינגל הבכורה של הראפר, לאחר שפורסם לראשונה באופן מקוון חודש קודם לכן. הסינגל יצא מחדש ב-15 בדצמבר באותה השנה דרך חברת התקליטים 300 אנטרטיינמנט. השיר זכה לביקורות אוהדות ולשבחים רבים.

השיר היה ללהיט רדום, והיווה את כניסתו הראשונה של פטי ואפ למצעד הסינגלים האמריקאי בילבורד הוט 100 באמצע שנת 2015, שם הגיע לבסוף למקום השני. השיר שהה במצעד במשך 25 שבועות רצופים, והגיע בארצות הברית למעמד יהלום.

ההופעה הראשונה של פאי ואפ עם השיר הייתה בטקס פרסי הסרטים והטלוויזיה של MTV לשנת 2015, יחד עם הלהקה פול אאוט בוי. בהמשך הופיע עם השיר גם בתוכניות The Tonight Show Starring Jimmy Fallon, Jimmy Kimmel Live! ו-, ובטקס פרסי ה-BET לשנת 2015. בטקס פרסי גראמי ה-58 הועמד השיר לפרס שיר הראפ הטוב ביותר ולפרס לביצוע הראפ הטוב ביותר.

## ביקורות

#### רשימות כל הזמנים

#### רשימות סוף שנה

## רמיקסים
מאחר שזכה לפרסום רב, לשיר יצאו מספר רמיקסים לא רשמיים. זמרים שונים הוציאו גרסאות בהן הם משתתפים בשיר, ביניהם פרנץ' מונטנה, Fabolous, ריק רוס וFat Trel, יו גוטי, קוואבו, ליל קים Shy Glizzy ו-Da Brat. את הרמיקס של קוואבו אהב פטי ואפ, ומאוחר יותר שילב אותו ברמיקס הרשמי של השיר, בו השתתף גם גוצ'י מיין, הראפר המועדף על ואפ. הרמיקס הרשמי לשיר יצא לאור ב-4 במאי 2015 בארצות הברית, במקביל לגרסה הבינלאומית של הרמיקס, בה השתתפה גם הראפרית אזיליה בנקס.

## מיקומי שיא

## תאריכי הוצאה

## קישורים חיצוניים

## הערות שוליים

קטגוריה:שירי 2014
קטגוריה:סינגלי בכורה מ-2014
קטגוריה:שירי אזיליה בנקס
קטגוריה:שירים באנגלית
קטגוריה:שירים על סמים
קטגוריה:שירי מוזיקת טראפ
קטגוריה:שירי R&B עכשוויים אמריקאיים
קטגוריה:שירי פלטינה משולשת בממלכה המאוחדת
קטגוריה:שירי יהלום בארצות הברית
קטגוריה:סינגלים בהוצאת 300 אנטרטיינמנט
Finesse

"**Finesse**" (בעברית: "**עֲדִינוּת**" או "**תַחְבּוּלָה**") הוא סינגל שהוקלט על ידי הזמר-יוצר האמריקאי ברונו מארס, ביחד עם הראפרית האמריקאית קארדי בי. השיר יצא לאור ב-4 בינואר 2018, על ידי חברת התקליטים אטלנטיק רקורדס כסינגל מתוך האלבום, *[[24K Magic]]*.

השיר הגיע למקום השלישי במצעד הבילבורד הוט 100.

## רקע
השיר נכתב על ידי ברונו מארס, פיליפ לורנס, כריסטופר ברודי בראון, ג'יימס פאונטלרוי, ג'ונתן ייפ, ריי רומולוס, ג'רמי ריבס, ריי מק'קולו השני, קארדי בי וקלנורד רפאל והוקלט במקור בגרסה בה לא הופיעה הראפרית האמריקאית קארדי בי, אלא בגרסת סולו שהוקלטה על ידי ברונו מארס בלבד.

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-525 מיליון השמעות.

## הצלחה
איגוד תעשיית ההקלטות האמריקאי העניק לשיר את תואר הפלטינה המרובעת על מכירות של למעלה מארבעה מיליון עותקים במדינה, מה שהופך אותו לאחד מהשירים הנמכרים ביותר בארצות הברית בשנה בה הוא יצא. השיר נכלל ברשימת השירים המצליחים ביותר בכל הזמנים של ולוניה ופלנדריה.

## מיקומי שיא

## נתוני מכירות

## קישורים חיצוניים

## הערות שוליים

קטגוריה:שירי 2016
קטגוריה:סינגלים מ-2018
קטגוריה:שירי ברונו מארס
קטגוריה:שירי קארדי בי
קטגוריה:שירים באנגלית
קטגוריה:שירים שנכתבו על ידי ג'יימס פאונטלרוי
קטגוריה:שירים שנכתבו על ידי קארדי בי
קטגוריה:שירים על מיניות
קטגוריה:שירי ניו ג'ק סווינג
קטגוריה:סינגלים שהגיעו למקום הראשון במצעד הבין-לאומי של מדיה פורסט
קטגוריה:סינגלים שהגיעו למקום הראשון במצעד שירי הדאנס קלאב
קטגוריה:שירים זוכי פרס המוזיקה האמריקאית
קטגוריה:שירי פלטינה כפולה בממלכה המאוחדת
קטגוריה:שירי זהב בגרמניה
קטגוריה:סינגלים בהוצאת אטלנטיק רקורדס